
HISTORIAE  DYNAMICAE  ORGANICAE 
AETAS  STAHLIANA. 


Singularum  scientiarum  genesis  repetenda  a pe- 
nitiori expositione  et  explicatione  notionum,  quae  in 
omni  re  implicite  adsunt,  quaeque  in  apperceptionem 
translatae,  i.  e.  ex  iis  facto  problemate,  et  deinceps 
analytice  explicatae,  quoad  earum  judicia  ac  conclusio- 
nes scientiam  constituunt.  Sic  Dynamica  organica  est 
scientia  tam  ideam  simplicem,  quam  vim  vocamus, 
quam  ideas  compositas  ex  ea  formatas , quae  in  regno 
organico  inveniuntur,  exponens. 

Jam  ab  antiquissimis  inde  temporibus  ad  hanc 
scientiam  cogitationes  suas  direxerunt  philosophi  ac 
medici,  et  principium  vitae  indagare  tentarunt,  cum 
medicinae  rudi  atque  empiricae  primae  aetatis,  ob- 
servationes regente  et  moderante  rationis  lumine,  in- 
genium theoreticum  applicare  inceperunt.  Ex  illius 
enim  problematis  solutione  credebant,  omnia  medi- 

cinae  facta  posse  deduci  atque  explicari , ideoque 
quisque  autor  suum  systema  suae  theoriae  de  vitae 
principio  superstruebat,  ex  quo  patet  et  Dynamicae 
organicae  magna  vis  in  medicinam  tam  theoreticam, 
quam  practicam  et  hujus  scientiae  Historiae  dignitas. 
Haec  enim  genetico  suo  processu,  nobis,  aliorum  sen- 
tentiis edoctis,  aliorum  erroribus  monitis,  qui  iluida 
nervea,  vel  sedes  organicas  principio  vitae  dederunt 
inhabitandas  , vel  mechanismum  in  omnibus  vitae 
phaenomenis  viderunt,  viam  monstrare  potest,  qua 
appropinquare  possemus  solutioni  quaestionum  quid 
sit  ita  dicta  vis  vitalis,  et  quamnam  meliorem  notio- 
nem hodierna  scientia  in  pristinarum  locum  ponere 
queat.  De  his  mihi  cogitanti  hujus  Historiae  partem 
elaborare  lubuit,  eaque  mihi  aetas  maxime  arrisit, 
quae,  quamquam  a nostris  temporibus  magno  anno- 
rum spatio  remota,  theoriam  tamen  ostendit,  ingenio 
suo  ab  iisdem  non  valde  distantem. 

Quod  ad  argumenti  hujus  divisionem  attinet: 

§ 1°.  quae  aetatem  Stahlianam  proxime  praegressae 
sunt  theorias  de  vitae  principio  percurram; 
§ 2°.  Stahlii  theoriam  exponam; 

§ 3°.  nonnullas  de  ea  observationes  in  medium 
proferam. 


Oua  nilo  non  nisi  obiter  scientiae  alicujns  Histo- 
riam consideramus,  statim  apparet  dissensio,  quae 
omnia  conamina  ad  veritatem  assequendam  constanter 
comitare  videtur,  lucta  systematum , quorum  unum- 
quodque eadem  vi,  eademque  persuasione  defenditur. 
Cum  autem  veritatem,  i.  e.  quod  in  rebus  est  reale, 
objeclivum,  e nostro  adspectu  subjectivo,  non  totam 
possumus  amplecti,  nobisque  apparet  sub  formis  se- 
paratis, aliis,  aliisque  oppositis,  inscientiae  historia 
obiter  libata,  nil  nisi  discordiam  invenimus,  dum 
haec  profundius  exhausta,  contraria  illa  si  non  plane 
sublata,  saltem  eorum  communem  nexum,  eorum  pe- 
nitiorem conjunctionem  ostendere  forsan  posset.  Ot 
haec  copus  attingi  posset , historiae  tractatio  non 
tantum  chronologica  esse  debet,  quae  varia  systemata 
secundum  ordinem,  quo  unum  alterum  in  tempore 
secutum  est,  disponit,  non  autem  ad  eorum  nexum 
causalem  animum  advertit;  neque  etiam  scientiam 

praejudiciis,  proprio  vocis  sensu,  appropinquare  de- 
bemus , i.  c.  nostram  propriam  jam  pridem  formatam 
sententiam,  tamquam  systematis  dijudicandi  normam 
ponere,  dum  ex  ipso  illo  systemate  haec  sententia  esset 
oriunda,  sed  eorum  nexus  organicus  est  demonstran- 
dus, et  aeque  ac  in  historia  mundi , humani  generis 
vita  in  multiplici  sua  evolutione  tamen  una  apparet,  sic 
etiam  tali  historiae  scientiae  tractatione,  haec  quidem 
pro  tempore  diversa,  sed  in  hac  varietate  semper  lar- 
gius, magisque  multiformiter  sese  evolvens  apparebit. 
Non  enim  scientia  est  consideranda,  tamquam  syste- 
matum series,  quae  casu  fortuito  orta  sunt,  neque 
cum  ideam,  quae  omni  scientiae  substrata  est,  in  ortu 
suo  accipiamus  et  per  evolutionem  suam  sequamur, 
processus  vere  fatalis  in  ea  est  animadvertendus,  sed, 
ambabus  sententiis  in  unam  conjunctis  pro  vero  ha- 
bendum est,  quod  cum  organice  procedenti  evolu- 
tione scientiae  systematum  autor  in  ea  ingenii  sui  in- 
dividui sigillum  imprimat. 

Igitur  contraria  non  pro  contradictoriis  habenda 
sunt,  sed  tamquam  poli  necessarii  unitatis,  forma 
vincenda  veritatis  intime  consentientis,  quae  in  ipsa 
magna  systematum  varietate  opulentiam  suam  osten- 
dit, sed  eo  ipso  tantum  sub  forma  systematis  realis 
fieri  potest.  Quod  sequitur  systema  praecedenti  con- 
tinuat et  conjungit,  quae  ante  separata  erant  oppo- 
sita, dum  autem  in  hac  generali  evolutione,  indivi- 
duorum codperante  libertate,  pro  tempore  deflexus, 
imo  recessus,  ut  in  historia  mundi,  sic  et  in  historia 
scientiae  non  excluduntur.  In  historia  se  conjun- 

gunt  conscia  libertas  individui  et  inscia  lex  universi. 
Omne  systema  objective  est  productum  omnium  prae- 
teritorum; tempus  exactum,  quod  illud  generat,  in 
illo  ad  eventum  pervenit:  subjective  autem,  ab  an- 
teriore spectatum  est  productum  liberae  voluntatis. 
Singularem  autem  formam  in  systemate  scientia  assu- 
mit, quod  quia  totam  comprehendere  non  potest, 
tantummodo  nonnullas  ejus  facies  sub  adspectum  po- 
nit. Quia  autem  altera  sententia,  magis  quam  fas 
est  protracta,  alteram  contrariam  generat,  videmus 
theorias  sibi  invicem  oppositas  alternis  vicibus  prin- 
cipatum obtinere,  ut  ex  veterum,  aeque  ac  recentio- 
rum  medicorum  annalibus  facile  apparet,  quantum 
jam  ab  ipsis  medicinae  incunabulis  sacra  ars  variis 
variorum  systematum  procellis  agitata  fuerit.  Quod 
etiam  animadvertimus,  in  quae  Stahlianam  proxime 
praegressae  sunt  theoriis  de  vitae  principio,  et  quas 
ad  illam  rite  interpretandam  necessarias  breviter  per- 
curremus. 

Quam  medicinae  reformator  Paracelsus  docuit  doc- 
trinam e inysticismo  cum  chemismo  juncto  ortam, 
Joh.  Bapt.  van  Ilelmont  amplificavit,  perfecit,  magis 
ad  partem  spiritualem  elaboravit.  Secundum  hunc  tota 
natura  est  animata;  Deus  est  principium  et  causa 
finalis  omnium  rerum  et  materiem  et  spiritus  e nihilo 
creavit.  Hi  sunt  causa  proxima  (materialis  et  effi- 
ciens) totius  naturae.  Arcbaei,  principium  naturae 
activum,  sunt  spiritus,  qui  materiae  formam  dant, 
secundum  prototypum,  eos  inhabitantem,  vitam  pro- 
ducunt et  conservant  usque  ad  corporis  dissolutionem , 

quando  fermentatione  nova  oriuntur  producta.  Ar- 
chaeus  autem  est  conjunctio  intima  aurae  vitalis  cum 
imagine  seminali.  In  materia  non  adest  specialis 
praedispositio  vel  jpixtio  ad  corpus  hoc  vel  illud 
procreandum,  sed  >£rchaeus  ipse  ex  aqua  corpora 
format,  dummodo  adsit  fermentum;  actione  spiritus 
in  fermentum  dormiens  oritur  gas.  Archaeus  huma- 
nus, qui  idem  est  atque  anima  sensitiva,  ventriculum 
habitat,  et  sponte  omnes  corporis  functiones,  prae- 
cipue autem  digestionem  perficit.  Morbi  ab  eo  ir- 
ritato vel  perterrito  oriuntur.  Motus  in  homine  aeque 
ac  in  stellis  Bias  regit  vel  naturale  vel  voluntarium. 
In  statu  sano  Bias  humanum  sequitur  Bias  stellarum; 
in  morbo  ab  hoc  saepe  recedit. 

Aliquot  annos  post  Fr.  de  le  Boe  Sylvius  contra- 
riam professus  est  sententiam,  chymiatriam  docens. 
» E ts i Paracelsus  et  Helmontius”  sic  cl.  Pruys  van  der 
Hoeven  in  Historia  medicinae  »remedia  ex  chymia 
plurimi  fecerant  atque  ex  hac  ipsa  non  tantum  morbo- 
rum auxilia,  sed  etiam  medicinae  theoremata  petie- 
rant, vitam  tamen , vitaeque  vim  ex  arte  ejusque 
theoria  nequaquam  proscripserunt.  Sylvius  vero  cum 
fermentatione  chymica  omnem  comprehendi  posse 
medendi  scientiam  arbitratus  sit,  chytniam  fecit  me- 
dicinae dominam,  eaque  propter  jure  chymiatriae 
auctor  celebratus  est.  Nam  Sylvium  legens,  crederes 
totum  homuncionem  nil  esse  praeter  fermentum,  om- 
neinque  vitam  nostram  perpetuam  alcalinorum  cum 
acidis  pugnam,  cui  non  tantum,  quod  spiremus, 
moveamur  et  simus  debemus  uni,  sed  quod  sentiamus. 

percipiamus,  cogitemus.”  Processus  nempe  vitalis 
illi  consistit  in  fermentatione  et  humorum  effervescen- 
tia. Spiritus  vitalis  oritur  in  cerebro  destillatione.  Con- 
flictus inter  corpora  chemica,  sive  acria  morbum 
producit,  quippe  qui  ex  acribus  acidis  vel  alcalinis 
oritur.  In  therapeia  igitur  praecipue  remedia  adhi 
benda,  chemicis  suis  dotibus,  acribus  opposita. 

Hanc  materialem  vitae  interpretationem  alio  inodo 
prosecuta  est  schola  iatroroatbematica,  duce  Alpb. 
Borelli,  quae  legibus  physicis  staticae  atque  hydrau- 
licae ad  explicanda  vitae  phaenomena  usa  est,  quae- 
que a Cartesii  philosophiae  dogmatibus  originem 
suam  traxit.  Hic  enim  docuerat,  bruta  non  esse  ani- 
mata sed  solummodo  machinas  vivas.  Mutationes, 
a quibus  ad  animam  concluserunt  non  nisi  motus 
sunt  mechanici,  ut  etiam  in  homine  sine  animae  ac- 
tione nonnullae  obtinent,  v.  c.  motus  organici,  in- 
voluntarii. Automatum  cogitare  possumus , quod 
corpori  animali  simile  secundum  mechauicas  tantum 
leges  structura  ac  conjunctione  musculorum  ac  ner- 
vorum movetur,  dum  tamen  ad  haec  omnia  anima, 
tamquam  principio  interno  non  opus  est.  Homines 
autem  habent  animam  rationalem,  cujus  essentia  est 
cogitare.  Cum  cogitare  et  extensum  esse  non  solum 
sunt  diversa,  sed  plane  opposita,  substantiae,  quibus 
haec  propria,  anima  scilicet  et  corpus,  sibi  etiam 
invicem  oppositae.  Anima  igitur  est  substantia  non 
extensa,  quae  nullo  spatio  continetur,  dum  tamen 
praecipue  in  glandula  pineali  in  spiritus  vitales  et  hi 
in  animam  agunt. 

Quam  semper  in  medicinae  scientiam  vim  exercuit 
philosophia,  ut  theoria  iatromathematica  Cartesii  sys- 
tematis ad  exemplar  formata  confirmare  potest,  sic 
etiam  in  Stahlii  theorematibus  perspicua  mihi  vide- 
tur Spinosae  auctoritas,  de  qua  postea  paucis  verbis 
videbimus. 

Et  haec  fere  sunt  elementa  praecipua,  quae  Stah- 
lium  proxime  praecedentia,  materiem  illi  praebere 
potuerunt,  ad  theoriam  suam  construendam,  de  qua 
nunc  dicendum  est. 


Et  primo  quidem  videamus  de  Stahlii  theoria  in 
universum;  dein  de,  quae  illi  superstruxit,  dogma- 
tibus physiologicis,  pathologicis,  therapeuticis» 
Statuit  Stahl,  hominem  ex  duabus  partibus,  anima 
nempe  rationale,  et  corpore  organico  constare.  Per 
animam  intelligit  substantiam,  quae  in  se  et  per  se 
causa  et  principium  est,  omnium  operationum,  seu 
actionum  in  corpore  nostro  tam  rationalium , quam 
vitalium  et  naturalium.  Corpus  vero  humanum  per 
suam  mixtionem , in  promptissimam  corruptionem 
totum  perpendet.  Structura  ejus,  quae  actionibus 
humanae  speciei  dicata  est,  fatiscente  illa  mixtione, 
necessario  funditus  atque  penitissime  delaberetur; 
quam  tamen  in  longum  tempus  dui'are  postulat  ipsa 
illa  indoles  actionum  huic  speciei  propriarum.  Ne- 
cessariam itaque  apparet  esse  peculiarem  aliquam 
conservationem , quae  impediat  ne  illa  dispositio  in 
actum  deducatur. 

Postquam  autem  dispositio  illa  ad  corruptionem 
non  levis,  transitoria,  accidentalis,  aut  adventitia, 
est,  sed  intrinseca  penitus  corpori  , adeoque  intime 
inhaerens,  atque  immanens,  et  nullo  tempore  sepa- 
rabilis, consonum  utique  est,  quod  etiam  illa  con- 
servatio, huic  labi  opposita,  perennis  et  indesinens 
esse  debeat.  JIaec  ipsa  conservatio  rei  tam  corrup- 
tibilis, ne  ipso  actu  corrumpatur,  est  proprie  illud, 
quod  sub  usitato  vitae  vocabulo  intelligi  debet;  et 
hic  est  ille  respectus,  quo  corpus,  quatenus  sim- 
pliciter mixtum,  opponitur  et  contradistinguitur 
corpori,  quatenus  vivo.  Quamvis  autem  haec  con- 
servatio perpetretur  per  actum  formaliter  mechani-. 
cum,  bic  tamen  instrumentaliter  patratur  per  cor- 
porea organa,  et  ex  pluribus  successibus  atque 
sociis  actibus  tandem  ad  hunc  unum  ultimum, 
conservationis  nempe  actum  pervenit.  (Ad  quae 
vero  rite  intelligenda  necessarium  est  scire,  quo- 
modo Stahl  distinguat,  machinam  inter  et  instru- 
mentum. Corpus  nempe  mechanicum  illi  est  id, 
quod  non  solum  per  se  , sed  etiam  simpliciter  pro 
semovetur,  nullo  alio,  sive  cur  moveatur,  sive  cur 
ita  moveatur,  quomodo,  aut  quare  in  ordine  ad 
alterum,  scopo.  Ab  hoc  differt  instrumentum,  quod 
est  tale  agendi  medium,  quod  non  solum,  ab  or- 
dine priore,  sed  dignitate  efficiendi,  revera  su- 
periore causa  assumatur,  ad  effectum,  tamquam 
finem  et  scopum  propositam  producendum.  Talis 
iustrumentalis  rationis  tamquam  exquisita  indo- 
les Organismus  appellandus  est.)  Jam  cum  illa 

corporea  organa  pro  mechanico  sui  usu  utique 
specialissimam  conformationem , atque  proportio- 
nem habere  debeant,  illi  intermedii  atque  socii 
actus,  quorum  ultimus  communis  effectus  demum 
vita  est,  utique  etiam  proportionate , atque  or- 
dinate administrari,  atque  agitari  debent.  Ilaec 
tam  corporearum  illarum  organicarum  partium  om- 
nimoda debita  conformatio,  integritas,  libertas  et 
tam  propria,  quam  socia  ad  suos  usus  idonea  dis- 
positio, quam  actionum  ipsarum  tempestiva,  ordi- 
nata, satis  vegeta  et  tam  sigillatim,  quam  in  sua 
societate,  undique  proportionata  administratio,  haec 
talis,  tam  partium,  quam  actionum  constitutio  ap- 
pellatur sanitas.  Quamtumlibet  autem  verum  om- 
nino atque  certum  sit,  quod  partes  corporeae  or- 
ganicae omni  modo  convenientem  debitam  conforma- 
tionem mechanicam  habere  debeant , ct  quod  etiam 
illa  certam  proportionem  ad  illos  motus,  quae  per 
ipsas  fieri  debent  praesupponat ; minime  tamen  inde 
tanta  necessitas  pendet,  ut  vel  absolute  actus  illi 
in  ipsis  agitari  necesse  habeant,  vel  simpliciter 
soli  illi  motus,  et  nulli  prorsus  alii  in  iisdem  in- 
stitui, et  per  ipsas  exerceri  possint. 

Nempe  nimis  quam  leve  et  omni  phaenomenorum 
suffragio  contrarium  est  illud  figmentum  de  stricte 
et  simpliciter  mechanica  necessitate  actionum  in 
partibus , et  per  partes , quasi  nempe  partes  tum 
non  possent  non  agere,  tum  non  possent  aliter 
agere,  quam  istae  mechanicae  ipsarum  partium  pro- 
portiones inferant.  Cum  nihil  familiarius  et  tot» 

mundo  notius  sit,  quam  quod  integris  ct  illibatis 
penitus  partibus  actiones  tamen  nihilo  secius  omitti 
aut  alieno  modo,  atque  more  perpetrari  possunt, 
quod  imprimis  efficacia  animi  pathematum  in  varios 
corporis  motus  abunde  testatum  facit.  Confirmat 
autem  lianc,  non  tam  puri  atque  simplicis  mecha- 
nismi necessitatem , quam  ad  certos  fines , atque 
usus  quadrantem  directionem , consideratio  imprimis 
veri  usus,  atque  finis  humani  corporis,  ej usque 
tam  vitalium,  quam  animalium  actionum:  et  prae- 
terea harmonia  quidem  illa,  sed  omnino  adhuc  satis 
libera  actionum,  quae  in  hoc  corpore  contingunt, 
cum  illis  ipsis,  de  quibus  loquimur,  destinationi- 
bus atque  scopis.  Ex  adverso  vero  nulla  absolute 
connexio,  aut  qualiscnnque  tandem  respectus  pure 
mechanicae  talis  energiae,  per  quam  corpus  ita 
simpliciter  sme  ullo  fine,  aut  scopo,  nude  mechanice 
subsistere  deberet.  Ilie  ante  omnia  considerandum 
venit,  quod  anima  humana  circa  illas  res,  quae  ad 
actum  ipsius  praecipuum,  atque  principem  directe 
pertinent,  absolute  et  simpliciter  nihil  possit  sine 
corpore. 

■ Nihil  enim  sensu  comprehendere,  et  consequen- 
ter de  nulla  re  praesente  cogitare,  aut  cognoscere 
valet  sine  sensoriis  corporeis.  Nihil  etiam  in  effec- 
tum deducere,  seu  voluntatem  suam  exsequi  valet, 
sine  eodem  corporeorum  organorum  ministerio.  Prae- 
terea non  opus  solum  habet  absolute  corporeis  hisce 
organis,  sed  etiam  insuper  adhuc  sub  illo  respectu, 
ut  ad  longum  tempus  iisdem  indigeat;  cum  anima 

per  se  non  nisi  successibus  el  illis  quidem  passim 
etiam  satis  languidis,  quidquid  suum  est  in  eflec- 
tuiu  neduui  in  habitum  deducat,  adeoque  ex  sua 
propria  indole  proportionatum  tetnpoiis  spatium 
requirat.  Cui  etiam  addere  licet  illud  satis  verosi- 
mile , quod  anima  humana  non  ita  simpliciter  et 
absolute  solum  ad  exserendum  semel  forsan  aut 
brevi  tempore,  sed  exercendam  diutius  illam  suam 
cogitandi  atque  ratiocinandi  energiam  destinata  sit, 
adeoque  hoc  ipso  etiam  respectu  organa  sua  diutius 
in  potestate  habere  debeat.  His  omnibus  modis 
atque  respectibus  cum  uecesse  sit , exis  tere  non 
solum,  sed  subsistere  etiam  corpus,  habet  illud  uti- 
que eximium  finem  absolutae  necessitatis  propter 
quem  esse  debeat.  Praeterea  vero,  cum  universum 
corpus  in  tota  sua  constitutione  illis  duobus  effec- 
tibus exquisitissime  operetur  atque  serviat , nempe 
ut  omnino  conservetur  actionibus  vitalibus,  et  ut 
sensibus,  motibus  localibus  et  tandem  ipsi  cogita- 
tioni ministret,  tanto  evidentius  hinc  esse  potest, 
quod  hic  proprie  sit  iste  linis,  propter  quem  cor- 
pus ita  constructum  est.  Ut  adeo  merito,  imo  ne- 
cessario exsulet  absona  illa  opinio,  quasi  corpus 
etiam  absolute  propter  se  ipsum  existat,  cum  sub 
tali  opinione  nullum  usum  haberet,  interum  e con- 
tra revera  in  vero  atque  perpetuo  animae  ministerio 
constitutum  sit,  adeoque  tantum  abest,  ut,  quo- 
quomodo  vere  sui  juris  esset , ut  potius  manifestissime 
alterius  sit  juris,  animae  nempe  ct  intelligendi  et 
volendi  actui  ministret,  et  hoc  insuper  etiam  diu, 

cuin  vere  nulla  usquam  causa  aut  ratio  vel  in  men- 
tem venire  possit,  quamobrem  corpus  durare  de- 
beret, nisi  propter  alium  finem,  cum  ipsum  in  se 
nullum  habere  non  solum  coucedatur,  sed  quam 
maxime  urgeatur.  Quemadmodum  autem  ita  vel 
penitus  a priori  satis  elucescit,  quod  corpus  prop- 
ter animam  exsistere  necesse  sit,  ita  suppetit  etiam 
aliud  adhuc  argumentum,  quod  hoc  ipsum  non 
minus  confirmare  valeat.  Nimirum  illud  quod  et 
totum  corpus  conservat,  et  animae  usus  in  corpore 
praestat,  atque  absolvit,  est  res,  a corporis  ipsius 
essentia  et  universa  indole  quidem  aliena,  interim 
animae  essentiae  atque  indoli  absolute  et  plane 
genuine  gemina,  nempe  in  se  quidem  incorporea, 
ut  ipsa  etiam  anima,  in  corpore  vero,  imo  in  cor- 
pore efficax  et  activa,  ut  iterum  ipsa  quoque  anima. 
Praeterea  illud  manifestissimum  est,  quod  subserviat 
illa  res  non  solum  necessitatibus  animae,  in  exis- 
tentia  atque  duratione  corporis,  sed  etiam  quam 
maxime  in  nudis,  puris,  atque  directis  illius  animae 
usibus  atque  intentionibus.  Idque  adeo  ut  anima  in 
actibus  quam  maxime  eminentibus,  et  summae  in  hoc 
genere  activitatis,  hujus,  de  qua  loquimur  , rei  veram 
plenam  potestatem  ita  manifesto  habeat,  ut  illam  vere 
absolute  regat , dirigat , augeat , minuat  et  pro  suo  ar- 
bitrio verset,  atque  flectat,  imo  vero  haec  res  animae 
etiam  immediatis  actibus  , adeo  simpliciter  et  absolute 
propria  est , ut  quidquid  animae  vere  essentiale,  atque 
proprium  existit  agere  et  perficere,  illud  universum 
hoc  medio,  hac  inquam  re,  ut  vero  suo  instru- 

mento  praestet  atque  absolvat.  Est  autem  baec  res 
nihil  aliud  quam  motus.  Motu  enim  omnia  utique 
sua  agit  anima.  Quandoquidem  cum  ipsa  ratio  plu- 
rimum sit  comparatio,  perpetuo  transitu,  atque  cir- 
cuitu de  re  ad  rem  ac  veluti  discursu  inter  res  plures 
exercenda,  vero  perpetuo  motu,  tota  autem  et  con- 
servatio et  sensoria  atque  locomotoria  usurpatio  cor- 
poris, non  solum  in  genere  motibus  exerceatur , sed 
specialissime  imprimis  motibus  proportionatis,  tam 
ad  finium  exigentiam,  quam  animae  destinationes; 
convenientia  etiam  illa  essentiae  quidem  incorporeae, 
sed  activitatis  tamen  in  corpore,  et  in  corpus  utrique 
communis  sit,  nihil  sanae  atque  simplici  rationi  magis 
quadrat,  quam  quod  hic  motus,  ut  ad  suos  imme- 
diatos actus  et  effectus,  ita  etiam  ad  conservationem 
ct  usum  corporis,  pro  suis  immediatis  effectibus , 
verum  et  immediatum  sit  instrumentum. 

Imo  effectus  nulla  magis  atque  verius,  quam  hac 
causa  dignus,  anima  nempe.  Atque  adeo  rem  recte 
atque  decenter  aestimando,  omnes  actiones  in  cor- 
pore, quae  tam  ad  ejus  structuram,  quam  mixtionis 
conservationem  pertinent,  ab  ipsa  anima  et  propter 
suos  usus  et  fines  suscipiuntur,  et  ea  proportione  at- 
que ratione,  quae  scopis  illis  atque  usibus  convenit, 
scite  et  convenienter  reguntur , imo  absolvuntur.  Et 
lioc  quidem  actu  illo , animae  ipsius  indoli  quam 
maxime  gemino,  nempe  in  se  incorporeo,  motu.  Nec 
incorporeo  solum , sed  etiam  ita  scite  atque  propor- 
tionate  administrato,  quemadmodum  convenit,  non 
solum  materialium  subjectorum  indoli,  sed  ipsis  us- 

<cjue  nudis , simplicibus  et  plane  directis  animae  in- 
tentionibus, generalibus  imprimis,  ut  in  animi  pa- 
thematibus  reliquis,  imo  specialiori,  in  nausea.  Ex 
liisce  dilucescit,  quomodo  universum  corpus  huma- 
num tam  in  sua  conservatione  atque  duratione,  quam 
in  structura  sua  speciali,  tanto  magis  autem  in  ipsis 
sui  motibus,  manifestis,  iisque  plane  necessariis  fini- 
bus, nempe  alterius  usibus,  ita  destinatum  sit,  ut 
neutiquam  propter  se  ipsum  sive  existere  sive  diu 
subsistere,  sive  ita  struc‘tum  esse,  sive  talibus  motibus 
agitari  judicari  possit.  Unde  mox  tanto  justior  etiam 
apparet  altera  illa  collectio,  quod  ipsa  etiam  anima 
et  struere  sibi  corpus,  ita  ut  ipsius  usibus,  quibus 
solis  servit,  aptum  est,  et  regere  illud  ipsum,  actuare, 
movere  soleat,  directe  atque  immediate,  sine  alterius 
moventis  interventu,  atque  concursu.  Minime  ita- 
que opus  esse  spiritibus  sic  dictis  animalibus,  vitalibus 
et  naturalibus,  qui  mere  tantummodo  veterum  sunt 
commenta,  perhibet  Stald  negatque  cerebri  functio- 
nem in  secretione  fluidi  agilissimi  et  nobilissimi  con- 
sistere, neque  per  nervos  illud  ipsum  pro  motu  et 
sensu  excitando  ad  partes  amandari,  sed  solam  ani- 
mam sufficere  pro  motu  vel  sensu  efficiendo,  eamque 
immediate  sine  ullo  alio  intermedio  solida  et  per  ea 
fluida  commovere  posse  affirmat. 

Nam  eo  ipso  irrevocabilem  implicationem  injiciunt 
hi  spirituum  defensores , quomodo  anima  cum  illis 
alteris  suppositis  agentibus  conspirare  valeat  aut  coo-- 
perari,  cum  alia  illa  moventia,  vel  in  corpus  nullum 
jus  habeant,  si  immaterialia  sint,  vel  si  hoc  non  sint, 

anima  in  ista  et  per  ista  in  corpus  nullum  jus  aut 
hujus  usum  impetrare  possit,  quando  haec  media 
agentia  materialia  supponuntur.  Talia  commenta  in- 
volvunt non  solum  novum  intellectum  in  istis  agenti- 
bus, ut  scite,  atque  decenter  prorsus  omnia  et  un- 
dique agere  possint,  sed  et  revera,  si  res  condigne 
aestimetur,  majorem,  quam  in  ipsa  anima  rationali. 
Haec  enim  agentia,  sub  illa  praefiguratione  , non  solum 
sciunt,  quid,  quomodo,  quando,  quantum  ipsa  agere 
debeant,  sed  intelligunt  insuper  omnes  nutus,  et  ex- 
quisitissimos etiam  quarumlibet  specialissimarum  pro- 
portionum, quas  anima  vult,  modulos,  eosque  ita  ut 
anima  cogitat  atque  vult,  exacte  exsequi  censentur, 
cum  ex  adverso  anima  rationalis,  magis  directe  cogi- 
tans et  intelligens,  nihil  reciproce  cognoscat,  aut 
percipiat  de  istis  actionibus.  Objicitur  etiam  quod 
anima  rationalis,  a posteriore  appareat,  nil  harum 
rerum  administrare,  cum  nullam  usquam  ipsarum 
conscientiam,  recordationem,  memoriam  habeat,  quod 
ipsis  necessarium  esse  videtur.  Quibus  respondet 
Stabl,  quod  tam  in  ratiocinationem  distinctam,  quam 
imprimis  et  absolutissime  quidem  in  memoriam  nihil 
usquam  cadat,  nisi  solae  res,  crasso  quodam  modo 
iigurabiles ; cum  ex  adverso  nimio  plures  res  cadant 
in  verum  intellectum  non  solum  agnoscentem,  sed 
vere  dignoscentem,  imo  specifice  definientem,  et  hoc 
tum  sine  ullo  vulgaris  acceptionis  ratiocinatione,  tum 
sine  omni  speciale  sive  concursu,  sive  posthac  suc- 
cessu memoriae.  Quod  affatim  demonstrant  discretio- 
nes promtissimae  odorum , saporum,  colorum,  sono- 

rum,  imo  tactuum  diversitatis.  Quarum  omnium  tam 
differentiarum,  quod  nou  sint  aliae  species,  quam 
definitionum,  cujus  revera  speciei  sunt,  nulla  us- 
quam ratiocinatio  exerceri  potest,  neque  magis  ulla 
distincta  praefiguratio  memoriae ; quatenus  nempe 
crassa  figura  haec  carent,  sub  qua  recoli,  seu  denuo 
depingi  possent , quod  est  memoriae  negotium.  Et 
quid  de  omnibus  suis  actionibus  propriis,  de  se  ipsa, 
imo  ne  quidem  de  illa  habitudine  sui  ad  corpus, 
conscia  est,  meminit  ipsa  anima.  Ex  quo  patet  dif- 
ferentia intellectus  et  ratiocinationis;  ratiocinatio  et 
recordatio  objecta  habent  externa  non  solum  extra 
corpus  constituta,  sed  insuper  et  in  reliquos  sensus 
crassius  incurrentia,  et  imprimis  dimensiones,  visui 
ac  tactui  obvias  habentia;  quidquid  autem  non  ex- 
terno occursu,  et  crassiore  quidem  ad  intellectum 
deducitur,  et  dictas  figurabiles  circumstantias  non 
offert,  illius  distincta  per  ratiocinationem  perceptio 
aut  comprehensio  minime  datur. 

Notabilis  omni  modo  est  in  corpore  vivo  mixtio, 
quae  coagmentata  est  e subtili  terra , pinguedine  et 
aqua,  quorum  non  firma  unio,  sed  tenax  cohaesio, 
unde  propensio  ad  dissolutionem  ; consistentia  est  te- 
nuissime flexilis,  minime  fragilis,  sed  tenax,  propter 
suas  operationes  locomotivas  et  sensitivas.  Specificae 
mixtiones  non  fiunt  spontanea  concretione,  sed  elec- 
tivo actu  per  agens  vitale  seu  animam,  ut  sit  mixtio- 
num illarum  verus,  atque  directus  architectus,  et  vere 
positive  efficiens  causa,  et  habeat  conservationem  hu- 
jus mixtionis  corruptibilis  pro  objecto , ad  quem 

scopum  assequemdum,  quia  sanguinis  et  humorum 
vitalium  in  dies  aliquid  intereat,  reparat  corpus, 
igitur  principium  vitae  activum  etiam  principium  nu- 
tritionis.  Sanguis  constat  e sanguine  stricte  sic  dicto, 
lympha  nutritia,  et  sero  excrementitio.  Assimilatio 
nutritoria  nihil  aliud  nisi  corpusculorum  cujuslibet 
partis  consistentiae  convenientium  e lymphae  liqua- 
mine a reliquis  diversae  indolis  semotio  , particularum 
harum  ad  loca,  in  quae  imponi  ibique  in  posterum 
immanere  debent  admotio,  seu  per  motum  immissio, 
atque  ita  collocatio.  Anima  igitur  seu  ens  struens 
intellectum  mixtionis  habere  debet,  ut  nulli  parti 
alias,  quam  quae  illius  debitae  seu  destinatae  indoli 
quadrant,  mixtas  particulas  applicet.  Potentiam  ani- 
mae in  generationem  docet  reformatio  atque  defor- 
matio configurationis  per  ideas  phantasticas  matris. 
Reliquum  totum  negotium  generationis  absolvitur  uti- 
que formatione  corporis,  quae  a primo  veluti  rudi- 
mento nihil  aliud  posthac  nisi  nutritio  est,  qualis 
nempe  ab  hoc  tempore  usque  ad  senectutem  celebra- 
tur; dum  ibi  etiam  minime,  quod  semel  penitus  ef* 
formatum  fuit,  saltem  perpetua  suppeditatione  ita 
conservatur,  aut  siquidem  ipsi  forte  decedat,  solum 
suppletur  atque  reparatur,  sed  revera  magis  magisque 
potius  augetur,  et  in  omnibus  sui  partibus  vere  pe- 
nitus elformatur.  Scilicet  perpetua  ubivis  comitatur 
appositio  etiam  assimilationem , imo  ipsa  appositio 
statim  immediate  eo  ordine  atque  scitu  instituitur, 
ut  ipso  illo  positu  fiat,  et  sit  assimilatio.  Totum  sen- 
sationis negotium  in  eo  proprie  versatur,  ut  anima 

quidem  subtilissimos  nervulos  in  organis  sensoriis  sub- 
tilissimi cujusdam  toni,  seu  tensionis  motu  afficiat, 
seu  hanc  actionem  motoriam  in  illis  exerceat.  Quod 
dum  agit,  quandocuncjue  alius  motus  adventitius , et 
pariter  imprimis  subtilitate  ita  proportionatus,  ut  in 
baec  subtilia  organa  etiam  incurrere  possit,  fieri  ita 
non  potest  quin  occursus  bic  adventitii  motus  illum 
motus  actum,  qui  ab  ipsa  anima  in  nervulis  illis  ita 
exquisite  atque  cum  specialissimo  moderamine  cele- 
bratur, in  tantum  alteret,  ut  anima  ipsius  hujus 
gradus,  modi  et  indolis  alterationis  agnitionem,  atque 
dignotionem  ipso  illo  tempore  simul  perficiat  et  as- 
sequatur. Quia  corpus  inter  varias  res  alias  versari 
debet,  quae  ipsum  variis  modis  labefactare,  imo  des- 
truere valerent,  nisi  mature  ab  illis  eximeretur,  atque 
hanc  earum  efficaciam  ita  evitaret,  necesse  utique 
est,  ut  hoc  ita  fiat,  ut  praesenti  activitati  illarum 
rerum  omni  modo  subtrahatur.  Nonnunquam  autem 
anima  in  corruptioni  resistendo  deficitur,  quia  non  est, 
qualis  esse  debebat  recta,  simplex,  directa,  sana, 
sed  corrupta,  vaga,  praeceps,  ad  conclusiones  in- 
tempestivas praepropera,  magis  speculabunda , quam 
pensitabunda , praevidere  magis  futura,  quam  illis 
providere  curiosa,  ad  impraevisa  impatiens,  incon- 
stans , et  tum  nascitur  morbus. 

Anima  habet  perfectam  et  interiorem  rerum  quae 
in  corpus  humanum  incidunt  , notitiam  et  mora- 
lem quandam  quasi  aestimationem , quae  damno 
vel  saluti  futura  sint,  sive  destructionem  aut  laesio- 
nem corpori  minantur.  Quapropter  ut  illa  e\ite- 

tur,  provido  et  vegeto  consilio  aut  auxilio  ipsa  contra 
noxiam  et  hostilem  materiam  ex  corpore  removens 
dam,  insurgit  et  motibus  contra  hanc  ipsam  quasi 
sese  armat,  ut  debito  tempore  et  per  congrua  emunc- 
toria illa  e corpore  removeatur  et  expellatur.  Idque 
maxime  fieri  affirmat  Stahl  in  febribus  et  affectibus 
spasmodicis,  ubi  nempe  in  febre  natura  insurgat  ve- 
hementiori  et  inordinato  et  aucto  motu  sanguinis  pro- 
gressivo, neque  minus  secretorio  et  excretorio  inten- 
siori facto,  cujus  beneficio  materia  infesta,  quae 
noxiam  corruptionem  minatur  e corpore  cum  impetu 
quasi  emoveatnr  atque  rejiciatur.  Ex  hoc  fundamento 
deducitur,  febres  non  esse  perniciosas,  sed  bona  in- 
tentione a principio,  quod  custodit  vitam  institui, 
saluberi’imum  nempe  in  finem,  ut  quod  ipsi  noxium 
est  avertatur  et  expellatur.  Inde  etiam  concluditur 
naturam  optimam  esse  morborum  medicatricem,  ip- 
samque  optimam  methodum  et  vias  et  modum  nosse, 
quibus  succurri  debeat  laboranti  corpori,  quare  me- 
dicus tantummodo  ductum  et  viam  naturae  sequi  de- 
bet, et  nihil  pestilentius  esse,  quam  turbare  naturam 
in  suo  curandi  opere.  Notandum  vero  quam  maxime 
est,  quod  inter  omnia  ea,  quae  corpori  ruinam  et 
laesionem  afferre  possunt,  nihil  magis  emineat,  quam 
sanguinis  nimia  copia,  sive  plethora,  hinc  etiam  quasi 
universalis  causa  morborum  aestimatur,  contra  quam 
se  movere  debeat  natura  et  ratio  additur  haec:  quia 
sanguis  ob  nimiam  copiam  et  abundantiam  pervadere 
vasa  nequeat  nec  circulari  rite,  sed  necesse  est,  ut 
hinc  inde  in  vasis  stagnet,  segnius  vel  plane  non  pro- 

grcdiatur,  partes  infarciat,  obstruat,  et  ipse  tandem 
in  corruptelam  et  putredinem  abeat.  Hanc  itaque 
sanguinis  abundantiam  morborum  et  acutorum  et 
chronicorum  praecipuam,  imo  vero  omnium  rnorbo- 
rnm  materialem  causam  esse  statuitur  et  impuritas 
humorum  salsa,  acris,  viscida , biliosa  penitus  repri- 
mitur et  in  dubium  vocatur.  Venena  vero  et  mias- 
mata  virulenta,  quae  vehementem  corruptionem  vel 
destruationem  partibus  solidis  et  fluidis  minantur,  ita 
esse  comparata  affirmatur,  ut  vel  metum  ac  terrorem 
incutiant  naturae  moventi  ac  sensitivae,  unde  ple- 
rumque a veneno  sumto,  virium  prostratio  summa  et 
animi  defectio  Gat , vel  etiam  si  nimia  est  vehementia, 
ab  omni  motu  penitus  desistat,  et  mors  sequatur,  vel 
natura  vehementibus  commotionibus  spasticis , prae- 
sertim in  toto  corpori  suscitatis , ad  cito  expellendum 
illud  , quod  tantam  perniciem  et  destructionem  mi- 
netur corpore  vivo,  se  armet,  unde  tanta  vehemen- 
tia symptomatum  sumtum  venenum  sequatur,  quae 
cuncta  pathemata,  tamquam  effectus  cx  intentione 
bona  et  salutares  et  directi  ad  tuendum  corpus  aes- 
timari debent.  Cum  vero  sanguinis  et  humorum 
abundantia  praecipua  sit  morbosorum  motuum  causa 
materialis  ac  occasionalis , hinc  provida  natura  du- 
plici methodo  seu  processu,  eain  rem  vere  intendit, 
nimirum  vel  eam  plane  imminuendo  et  per  calorem 
nimium  resolvendo  in  corruptum  et  impurum  serum, 
id  que  maxime  Geri  per  motum  solidorum  et  fluido- 
rum progressivum  auctum  et  inde  factum  intensiorem 
calorem.  Alter  modus  est  ut  ipsum  saDguinem  super- 

fluutn  , atque  inutilem  per  certa  emunctoria  expellat, 
idq.ue  maxime  in  faeminis  per  uterum , in  viris  per 
haemorrhagias  narium  aut  haemorrhoides  ; id  vero 
fieri  per  fortiores  spasticas  stricturas  partium,  qua- 
rum beneficio  sanguis  majori  in  copia  sive  impetu  ruit 
ac  pellitur  ad  loca  ubi  ejici  debet,  quo  e distentis 
nimium  et  disruptis  vasis  quod  nimium  est,  et  exun- 
dat, expellatur.  Ad  sanguinem  vero  superfluum  ac 
vitali  conservationi  inimicum  evacuandum,  sapienter 
providam  naturam  uti  peculiari  et  speciali  modo  se- 
cundum diversitatem  vario,  cum  nempe  in  aetate 
puerili  per  caput  et  narium  venas  illam  evacuationem 
et  excretionem  sanguinis  moliatur,  in  juvenili  aetate 
per  pulmones,  sed  saepe  infausto  inventu  id  ipsum 
instituat , in  feminis  per  uteri  venas , in  viris  vero 
provectioris  aetatis  per  haemorrhoidalia  vasa  hanc 
evacuationem  suscipiat.  Quodsi  itaque  debito  modo, 
quantitate  ac  tempore  ejusmodi  excretio  fiat,  salutaris 
utique  et  valde  proficua  erit  ipsi  corpori;  quodsi 
vero  haec  ipsa  excretio  impediatur  vel  plane  in  modo, 
quantitate  ac  tempore  deficiat  aut  excedat,  aut  peni- 
tus cesset,  quamquam  alias  consueta,  pro  diversitate 
locorum  sanguinem  congestum  stagnare  et  gravissima 
symptomata  producere,  adeoque  qui  certis  aetatibus 
familiares  et  quasi  proprii  sunt  morbos  inde  suam  pe- 
tere originem,  v.  g.  ab  haemorrhoidali  negotio  non  rite 
succedente  rheumaticos,  arthriticos  dolores,  chira- 
gram, podagram,  malum  ischiadicum  suam  trahere 
originem  affirmat,  et  inde  elicit  feminas,  quae  utero 
purgantur,  esse  immunes  ab  iis  morbis,  ut  et  viros. 

qui  fluxu  haemorrhoidali  laborant,  et  hunc  ipsum  esse 
horum  morborum  praesentissimum  remedium.  Ni- 
miam quoque  sanguinis  copiam,  si  non  a natura  eva- 
cuatur, causam  esse  hydropis,  cachexiae,  icteri,  pa- 
thematum  spasmodicorum,  ut  et  vomitus  cruenti, 
quia  nempe  sanguis  abundans  per  venam  portam , 
quae  caret  pulsu,  difficillime  per  substantiam  hepatis 
trajicitur,  in  corporibus  praesertim  quieti  deditis; 
hinc  sanguinem  regurgitare  ad  ventriculum,  intestina, 
omentum,  pancreas,  et  lienem,  et  ibi  haec  mala  su- 
perius dicta  producere.  Ex  quibus  adhuc  dictis  et 
adductis  satis  clare  apparet , naturam  in  omnibus 
morbis  bona  intentione,  proaeresi  et  consilio  esse  oc- 
cupatam, ex  quo  concluditur,  omnes  motus  morbosos 
ac  impetus  in  morbis,  et  pathemata  spastica  febrilia, 
non  esse  in  se  et  sua  natura  perniciosa  sed  sapienter 
in  bonum  finem,  nempe  ad  conservationem  corporis 
et  ejus  vitae  institui.  Licet  vero  naturae  intentio 
quidem  semper  est  bona , tamen  interdum  ab- 
errat a scopo  suo,  dum  nempe  vel  non  con- 
gruum ordinem,  seu  locum  evacuandi  eligit,  nec 
tempus  nec  proportionem  et  gradum  motus  recte 
observat,  et  multa  frustra  suscipit;  id  tamen  fit 
mere  per  accidens. 

Prudentis  itaque  et  sapientis  medici  est,  errores 
bos  observare  et  naturam  errantem  congruis  remediis 
in  ordinem  reducere.  Cum  omnium  motuum  et  ac- 
tionum , quaecunque  in  corpore  nostro  contingunt, 
tam  in  statu  sano  quam  morboso  et  restituendo  ab 
ente  quodam  immateriali  primo  movente,  notitia 

instructo,  adeoque  6t  libere  et  cum  intentione  qua- 
dam ad  certum  finem  agente , tanquam  a causa 
proxima  et  immediate  deducat  Stahl , et  materiam 
pure  passivam  habeat;  hinc  colligat,  non  modo 
elementorum:  aeris,  aetheris,  caloris,  aquae,  sed  et 
alimentorum,  imo  medicamentorum  vires  et  facul- 
tates plane  esse  inertes  , activa  et  movente  facultate 
destitutas,  sed  praebere  tantummodo  occasionem  et 
causam  externam  interno  principio  moventi,  ut  pro 
morali  earum  rerum  naturalium  aestimatione  motus 
varios  determinatos,  qui  ad  conservationem  corporis 
spectant,  instituat,  numquam  vero  in  perniciem 
corporis,  seu  per  se  noxios,  uti  vulgo  habentur 
morbosi,  efficiat.  Exinde  etiam  concludit,  nec  ca- 
lorem nimium,  nec  frigus,  nec  aeris  mutationes, 
nec  alimenta  excessi  vis  qualitatibus  praedita,  nimis 
salsa,  acria,  spirituosa,  adeo  nociva  esse,  ut  causas 
morborum  praebere,  seu  motus  naturales  invertendi 
potentia  gaudere  valeant;  quod  vel  ex  eo  liquide 
fieri  existimat,  quia  rarissime  homines  aegrotant, 
talis  vero  morborum  infrequentia  esse  nequeat,  si 
errores  in  diaeta  et  rebus  non  naturalibus  commissi 
per  se  et  sua  natura,  adeoque  causabiliter  et  active 
morbos  et  motus  morbosos  producerent.  Ex  quibus 
illud  fluit,  hominem  non  adeo  religiose  secundum 
regulas  diaeteticas  debere  vivere,  sed  sub  vario  vi- 
tae et  diaetae  genere  salvum  et  incolumen,  atque  a 
morbis  immunem  posse  persistere;  modo  caveat  sibi 
ab  iis,  quae  copiam  sanguinis  et  succorum  ingene- 
rant nimiam , et  quaecunque  spissos  et  minus  Hui- 

dos  humores  efficiant.  Ceterum,  quod  homines  longe 
magis  aegrotent  prae  ipsis  brutis,  et  morbos  etiam 
graviores  prae  illis  patiantur,  hanc  addit  rationem: 
hominis  nempe  principium  internum  cognoscens  et 
movens  esse  majori  sensu,  et  ratione  instructum 
prae  animantibus  brutis;  hinc  etiam  longe  facilius 
percipere  illam  noxam  et  damnum  imminens  a cau- 
sis externis , ideoque  sese  contra  hoc  ipsum  eli- 
minandum e corpore,  motibus  intensioribus,  seu 
particularibus  spasticis,  seu  universalibus  febrilibus 
sese  armare,  non  alium  in  finem,  quam  ut  defen- 
datur corpus,  et  ab  interitu  vindicetur,  dum  Vero 
tam  eximio  sensu  praedita  animantia  non  sunt,  fieri 
inde  ut  minus  aegrotent , sed  citius  etiam  moriantur. 

Quod  ad  Therapeiam  Stahlii  attinet,  haec  utique 
ejus  theoriae  penitus  superstructa  est , et  primo,  quod 
ad  praeservationenr  a morbis,  inter  alia  remedia  ve- 
naesectionem  mirifice  commendat,  tamquam  prae- 
servatorium  et  acutarum  et  chronicarum  passionum, 
et  eam  maxime  in  pede  celebrandam,  et  quidem 
propter  hanc  rationem,  quia  nempe  sanguinis  et 
humorum  abundantia  materialis  fere  omnium  morbo- 
rum causa  est.  Secundo,  quia  natura  provida  vitae 
conservatrix  praeter  naturam  abundantem  sanguinem 
in  potiori  sexu  per  venas  sedis , in  sequiori  per  venas 
colli  uteri  sua  sponte  et  salutariter  evacuare  osten- 
dit, venam  in  pede  secandam  suadet,  si  negotium 
hoc  excretionis  non  rite  succedat,  atque  etiam  ut 
impetus  sanguinis  ad  partes  inferiores  , uterum  nem- 
pe et  intestinum  rectum  promoveatur.  Praeterea 

ad.  removendas  et  arcendas  varii  generis  afflictiones, 
corporis  motum,  laborem  et  exercitationem  una  cum 
sufficiente  sed  congruo  potu  suadet , quo  sanguinis 
motus  et  circuitus,  aucto  musculosarum  partium 
tonico  motu  per  porosara  partium  substantiam  au- 
geatur et  intendatur,  et  hoc  ipso  non  modo  spissi- 
tudo multorum  morborum  mater  praecaveatur,  sed 
et  nimium  humorum  et  sanguinis  in  serum  salsum 
dissolvatur,  et  auctiori  transpirationc  facta  e cor- 
pore expellatur.  Anima  autem  humana  energia  et 
potentia  sufficienti  instructa  est  medicandi,  eaque 
optimum  scit,  quo  tempore,  quo  modo,  quo 
gradu,  qua  proportione,  qua  directione  ad  loca, 
et  per  quaenam  congrua  evacuatoria  motus  sint  in- 
stituendi et  materia  vitiosa  evacuanda,  quod  maxime 
apparet  iu  febribus  praesertim  acutis,  et  potissimum 
exanthematicis,  in  quibus  saepe  ipsa  natura  sola 
optime  sanat,  et  certis  temporibus,  seu  diebus  ita 
dictis  criticis,  salutariter  materiam  noxiam  expellit, 
morbos  finit , et  aegros  sanitati  restituit.  Nihilomi- 
nus cum  anima  non  nisi  motibus  contra  morbos  et 
eorum  causas  possit  pugnare,  minime  vero  in  ejus 
potestate  situm  sit,  materiem  peregrinae  indolis  vel 
qualitatis  corrigere,  alterare  et  materiam  crassam, 
spissam,  fluxilem  reddere,  hinc  medicus  hoc  in 
negotio  subvenire  debet  medicamentis  diluentibus , 
quae  nempe  materiem  fluxilem,  mobilem  reddunt, 
et  ad  excernendam  idoneam.  Quod  concernit  chro- 
nicorum morborum  curam,  hanc  ipsam  unice  diri- 
gendam esse  jubet  ad  abundantiam  et  spissitudinem 

sanguinis , maxime  in  visceribus  ac  vena  porta 
residentes,  removendam,  ut  natura  motibus  tonicis, 
intensioribus  redditis,  sive  spasticis  efficit,  quo- 
rum beneficio  copiosus  et  spissus  sanguis  ad  ejus 
evacuationem  ingenti  cum  vigore  motus  ad  vai’ias 
partes  mittitur. 


Yidemiis  Hei  montis  vitae  principium  ratione 
instructum,  sed  prorsus  materiale,  ab  anima  quidem 
distinctum,  sed  tamen  ejusdem  naturae,  conscientia 
praeditum  et  pathematibus  obnoxium.  Aeque  ma- 
terialis erat  notio,  quam  schola  mechanica  de  illo 
habebat,  sed  iis  non  erat  rationale,  qui  in  fermento 
vel  lluidis  aereo-aethereis  vim  vitalem  deprehendere 
posse  existimabant,  harmonia  praestabilita  rationem 
in  universo  perspicuam  explicare  conantes.  Spi- 
nosa econtra,  docens  deum  esse  omnium  rerum  cau- 
sam immanentem,  non  vero  transeuntem,  funda- 
menta posuit  Teleologiae  immanentis  et  quamquam 
defectuosum  iis  superstruxit  aedificium,  potentia  sal- 
tem liodiei  nam  phdosophiam  objectivam  generasse 
dici  meretur.  Est  haec  enim  notio  scopi,  quae, 
quia  coacti  sumus  eum  non  tantum  tamquam  sub- 
jectivum, sed  revera  objectivum,  inscie  agentem  facto 
agnoscere,  nos  ad  ejus  naturam  deprehendam,  ex- 


30 


plicandam  invitat.  Spinosa  porro  docuit,  indivi- 
dua omnia,  quamvis  diversis  gradibus  esse  ani- 
mata, et  haec  dogmata,  quod  ad  organismum  hu- 
manum attinet,  in  theoria  sua  sequi  videmus  Stahl 
dicens,  animam  suum  corpus  struere,  et  cuilibet 
etiam  minimae  particulae  corporis  viventis  inesse  vitam, 
unde  sensus  et  motus.  Anima  igitur  rationalis  ac  prin- 
cipium vitae  Stahlio  una  ac  eadem.  Cl.  Joh.  Miil- 
ler  (Physiologie  des  Menschen)  dicit:  »Stahl’s  Seele 
ist  die  nach  verniinfligem  Gesetz  sich  iiussernde 
Kraft  der  Organisation  selbst.  Allein  Stahl  ist  darin 
zu  weit  gegangen,  vvenn  er  die  mit  Bewustseyn 
verbuudenen  Seclenausserungen  in  gleichen  Rang 
mit  der  zweckmjissig , aber  nach  blinder  Nothvven- 
digkeit  sich  aussernden  Organisationskraft  stellte/’ 
Non  autem  duco  existere  duas  animas,  alteram  ra- 
tionalem, alteram  coeco  fato  obtemperantem;  quod 
fatale  videtur  revera  est  cogitare  inscium,  inscium 
rationale.  Qui  distinguendum  esse  credebant  inter 
principium  psychicum  et  vim  organismum  forman- 
tem, animam  sibi  consciam  et  conjunctionem  vi- 
rium vitam  constituentium  supponebant.  Anima 
iis  erat  quid  metaphysicum,  quae  in  homine  cum 
apperceptione  instructa  erat,  in  animalibus  perfec- 
tioribus, saepe  ad  quandam  evolutionem  pervenerat, 
qua  autem  animalia  inferioris  ordinis  et  plantae 
carebant.  Praeter  hanc  animam,  vim  organicam, 
vitalem,  formativam  creabant,  quae  e pluribus  viri- 
bus conjuncta,  regno  organico  attribuenda  erat,  et 
qua  organica  corpora  se  distinguebant  ab  inorgani- 

cis,  quae  casui  fortuito  relinquebantur.  Quod  ad 
principium  psychicum  attinet,  quod  etiam  e di- 
versis constructum  erat  facultatibus,  relinquebatur 
psychologiae , dum  vis  organica  physiologis  attributa 
erat.  Schola  mechanica  docebat,  vitae  phaenomena 
e conjunctione  et  cooperatione  omnium  organorum 
esse  explicanda,  uti  et  motus  machinae  artificialis 
per  omnium  ejus  partium  integram  actionem  per- 
ficiuntur. Ad  quaestionem , quomodo  haec  organa 
oriantur,  respondebant  per  nisum  formativum,  quem 
tamquam  deum  ex  machina,  ad  futurum  organis- 
mum a coelo  avocabant,  et  qui  machinam  eo  usque 
evolvebat,  quod  aliae  vires  vitales  illi  in  principatum 
succedere  possent.  Sic  nascente  homine,  pulmones 
aere  stimulati  et  impleti  se  expandebant  et  rursus 
contrahebant,  sanguini  aerilicato  cor  suas  contrac- 
tiones debebat,  quod  sua  vice  sanguinem  ad  centra 
nervea  adducebat,  quorum  vis  nervea  expergefacta 
in  pulmones  agebat,  et  sic  porro.  Observabant  au- 
tem postea  quod  haec  machina,  ab  his  viribus  coope- 
rantibus  mota,  adhuc  aliam  vim  manifestat,  quae 
in  toto  organismo  est  activa,  neque  a singulis  or- 
ganis pendet;  quod  haec  eadem  est  vis  ac  illa , quae 
jam  ante  mechanismum  se  monstrat,  et  hunc  ipsum 
producit.  IIoc  primum  movens,  vim  plasticam, 
nisum  formativum  vocabant,  quem  jam  in  germine 
exsistentem  agnoscebant,  dum  ab  empiria  demon- 
stratum erat,  non  in  quovis  semine  jam  totum  cor- 
pus organicum,  quamvis  stupendae  exiguitatis  latere, 
atque  non  nisi  auxesi  illi  opus  esse  ad  evolutionem 


32 


suam  perficiendam,  sed  revera  germen  nil  continere 
futuri  producti,  sed  maxime  indifferens  esse  e cel- 
lulis constructum,  omnem  igitur  organismum  creari 
debere,  tunc  etiam  primo  moventi  rationem  adscri- 
bebant,  quia  organa  ad  scopum  momentaneum  ori- 
untur et  denuo  disparent,  quibus  alia  organa  suc- 
cedunt, miras  fieri  metamorphoses.  Et  haec  certe 
Stahlio  laus  tribuenda  est,  quod  quamvis  horum 
factorum  ignarus,  tamen  docuit  rationem , quae  in 
formatione  organica  inscia  se  manifestat,  eandem  se- 
qui normam,  atque  in  vita  conscia  appercipiente. 
Stahlio  autem  non  tota  notio  perspicua  erat,  qui 
organismum  definiens,  id  quod  non  solum  ab  ordine 
pi'iore,  sed  dignitate  efficiendi  revera  superiore  causa 
assumatur,  ad  effectum,  tamquam  finem  et  scopum 
propositum  producendum,  tamen  regnum  organi- 
cum ab  inorganico  tam  magno  spatio  sejunxit.  Ubi- 
que ubi  vita  ibi  materies  et  motus,  non  alter  sine 
altero  se  monstrat,  et  quo  major  motus,  eo  mani- 
festior materiae  mutatio.  Si  animum  advertimus  ad 
organismi  evolutionem,  invenimus  in  germine  maxima 
indifferentia  materiae,  maximaque  indifferentia  motus. 
Evolutione  autem  procedenti,  incipit  motus  internus 
intelligens,  nostris  sensibus  mutatione  substantiae  et 
formae  se  manifestans.  Sejunctio  hujus  actionis  in- 
ternae a substantia  non  cogitanda  , nam  actio  ponit 
substantiam  et  metamorphosem,  et  hae  actionem. 
Observatio  autem  docet  actionem  a se  ipsa  determi- 
natum processum  sequi,  et  quidem  sub  forma  co- 
gitationis, imo  futura  praevidet,  nam  disponit  non  • 

liulla  organa,  quae  nonnisi  in  sequentibus  periodis 
suos  usus  habent  activos  , quibus  opus  est  quibus- 
dam conditionibus  externis,  quae  non  adhuc  in  evo- 
lutionem horum  organorum  agunt.  Igitur  huie 
evolutioni  substratus  est  prototypus,  idea,  quae  ab 
initio  ejus  indifferentiae  jam  futura  involvit,  quaeque 
per  substantiam  ab  indifferentia  ad  differentiam 
progredientem,  realis  fieri  conatur,  et  phaenomena 
hujus  ideae  in  corpore  praesentis,  vel  substantiae 
ab  hac  idea  positae  sunt  vita.  Hanc  vitam  videmus 
in  macrocosmo,  in  plantis , brutis , homine.  In  ho- 
mine autem  idea  substrata,  ab  aliis  ideis  maxime 
diversa,  quae  aeque  ac  aliae  inscia  evolutionem  suam 
organicam  incipit,  sed  actione  reciproca  cum  aliis 
ideis  accipit  perceptiones  conscias  de  natura,  de  se 
ipsa.  Continuo  autem  et  formationem  organicam 
insciam  regit,  imo  insciae  conditiones  corporis  sibi 
effingere  potest,  quia  omnia  organa  revera  ideam 
manifestant.  Idea  autem  ad  aliquod  tempus  evoluta, 
conditionibus  vitae  necessariis  sublatis,  relatio  ideae 
ad  materiem  desinit,  earum  conjunctio  solvitur  et 
mors  corporis  adest. 

Quod  ad  Stalilii  praxin  attinet,  haec  ad  theoriae 
normam  constituta  * magis  saepe  quam  fas  est  na- 
turae autocratiam  vindicat,  arte  certe  faciliori,  et 
ut  ejus  tempus  ferebat,  Harvaei  invento  ad  sangui- 
nem animum  praecipue  advertens , illi  nimium  in 
suo  systemate  locum  vindicat,  eique  nimis  exclusive 
morborum  originem  tribuit.  Et  non  aliter  fieri  so- 
let in  medicina  a novi  systematis  fundatore*  qui  se- 

eundum  novae  sententiae  principia,  omnia  naturae 
phaenomena  , corporis  functiones , hominis  morbos 
explicare  conatur.  Quo  erat  ingenio  practico  Fr.  Hoff- 
mann,  eodem  tempore,  in  eadem  academia  ac  Stahl 
medicinae  Professor,  quod  ad  praxin  attinet  Stahlio 
duco  praeferri  mereri,  qui  quamquam  mechanicae 
medicinae  fautor,  tamen  et  praecipue  in  praxi  eclec- 
ticus  fuit.  Quem  enim  audimus  exclamantem:  »quam 
pulcrum  et  jucundum  est  apum  instar  ex  plurimis 
exercitatis  practicis  diversorum  licet  et  contrariorum 
systematum  asseclis  colligere  verorum  experimento- 
rum practicorum  mellilegiura,  cum  nihil  turpius, 
yihil  damnosius , quam  adeo  pertinaciter  suo  in- 
haerere systemati,  ut  et  id  repudiatur,  quod  et 
autopsia  et  repetita  confirmat  experientia  , nam 
prudenter  nullius  in  verba  magistri  ita  jurandum, 
ut  omnia  aliorum  dicta  et  facta  excluduntur,  hinc 
eclecticum  agere  cum  judicio  practico  optimum  et 
utilissimum  est.  Quemadmodum  illi,  qui  in  veri- 
tate inquirenda,  omni  posito  praejudicio,  nullius 
opinionis  servi  sunt,  sed  libero  animo  solidoque 
judicio,  cuncta  perpendunt,  de  opinionibus  pru- 
denter dubitant,  et  nil  nisi  quod  clarum,  facile, 
simplex,  atque  intellectui  planum  est,  amplectun- 
tur et  optima  quaeqne  ex  omnibus  seligunt,  laude 
digni  sunt,  ita  quoque  cordati  medici  est,  nulli 
sectae  vel  hypothesi  in  totum  se  mancipare,  sed 
potius  omnia  suis  examinare  ponderibus , et  quae 
usui  sunt  ac  veritati  consentiunt  seligere.” 

Stahl  vero  HofTmannum  valde  superat  theoria 

sua  ingeniosa,  quae  quidem  mullis  vitiis  procedendo 
laborat,  neque  id  mirum,  si  illius  temporis  empi- 
riae  statum  cogitemus , in  scientiam  tamen  et  ho- 
diernam vim  habet,  quae  rite  illam  interpretari 
debet. 

